open-index/open-wikipedia-markdown huggingface dataset:
ธงชาติมอริเชียส

**ธงชาติมอริเชียส** เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบ 4 แถบตามแนวนอน แต่ละแถบกว้างเท่ากัน เรียงลำดับจากบนลงล่างเป็นสีแดง สีน้ำเงิน สีเหลือง และสีเขียว แบบของธงนี้ได้รับการบันทึกโดยสถาบัน College of Arms ในกรุงลอนดอน สหราชอาณาจักร เมื่อวันที่ 9 มกราคม พ.ศ. 2511 และประกาศใช้อย่างเป็นทางการเมื่อวันที่ 12 มีนาคม ปีเดียวกัน อันเป็นวันที่มอริเชียสได้รับเอกราชจากสหราชอาณาจักร

ในธงนี้ สีแดงหมายถึงการต่อสู้เพื่อเอกราชชาติ สีน้ำเงินหมายถึงมหาสมุทรอินเดีย ซึ่งเป็นที่ตั้งของเกาะมอริเชียส สีเหลืองหมายถึงแสงแห่งเอกราชที่ทาบทาเหนือแผ่นดิน สีเขียวหมายถึงความอุดมสมบูรณ์ด้วยพืชพรรณต่างๆ นานา

สำหรับเรือพลเรือนในบังคับของมอริเชียส ใช้ธงพื้นแดงมีรูปธงชาติมอริเชียสที่มุมธงบนด้านคันธง ที่ปลายธงมีภาพตราแผ่นดินของมอริเชียสในวงกลมสีขาว ส่วนเรือในราชการใช้ธงลักษณะที่คล้ายกัน แต่เปลี่ยนพื้นธงเป็นสีน้ำเงิน และรูปตราแผ่นดินที่ปลายธงไม่มีพื้นวงกลมสีขาว

สำหรับธงของกองเรือรักษาชายฝั่งนั้นจะมีลักษณะที่แปลกออกไปจากธงอื่น กล่าวคือ เป็นธงแถบสีแดง-ขาว-น้ำเงิน แบ่งเป็นแถบแนวตั้ง 11 แถบ เรียงเป็นแถบสีน้ำเงิน-ขาว-แดง-ขาว-แดง-ขาว-แดง-ขาว-แดง-ขาว-น้ำเงิน ความกว้างแต่ละแถบไม่เท่ากันนัก แต่แถบสีขาวที่อยู่กลาง (แถบที่ 7) เป็นแถบกว้างที่สุด ในแถบนั้นมีรูปสมอเรือ-กุญแจสีแดงพันด้วยเชือกสีเขียว เบื้องบนมีรูปดาวห้าแฉกสีเหลือง 1 ดวง


ไฟล์:Flag of Mauritius.svg|20px ธงชาติและธงฉาน สัดส่วนธง 2:3
ไฟล์:Civil Ensign of Mauritius.svg|20px ธงเรือพลเรือน สัดส่วนธง 1:2
ไฟล์:Government Ensign of Mauritius.svg|20px ธงเรือราชการ สัดส่วนธง 1:2
ไฟล์:Naval Ensign of Mauritius.svg|20px ธงเรือรักษาฝั่ง สัดส่วนธง 26:57


## แหล่งข้อมูลอื่น
* 

มอริเชียส
หมวดหมู่:สัญลักษณ์ของประเทศมอริเชียส
รายชื่อประธานาธิบดีมัลดีฟส์

**รายชื่อประธานาธิบดีมัลดีฟส์** ตั้งแต่วาระ โมฮาเหม็ด อัมมิน ดิดิ ในปี ค.ศ. 1953 จนถึงวาระ อีบราฮิม โมฮัมเหม็ด โซลีห์ ในปัจจุบัน มีประธานาธิบดีทั้งสิ้น 7 คน โดยมีรายชื่อดังต่อไปนี้

## พรรคการเมือง

## รายชื่อประธานาธิบดีมัลดีฟส์

## ดูเพิ่ม
* ประเทศมัลดีฟส์
* รายพระนามสุลต่านมัลดีฟส์
* ประธานาธิบดีมัลดีฟส์

## แหล่งข้อมูลอื่น ๆ
* http://www.nationsencyclopedia.com/Asia-and-Oceania/Maldives-HISTORY.html
* http://www.country-studies.com/maldives/history.html
## อ้างอิง
* :en:President_of_the_Maldives

หมวดหมู่:ประธานาธิบดีมัลดีฟส์
ม
ยูล บรีนเนอร์

**ยูล บอริสโซวิช บรีนเนอร์** (11 กรกฎาคม ค.ศ. 1920 - 10 ตุลาคม ค.ศ. 1985)  นักแสดงละครบรอดเวย์และภาพยนตร์ฮอลลีวู้ดชาวรัสเซีย ที่มีชื่อเสียงในสหรัฐอเมริกา  เป็นที่จดจำจากบทบาทการแสดงเป็นคิงมงกุฏ ในละครบรอดเวย์ และภาพยนตร์ ของริชาร์ด ร็อดเจอร์ส และออสการ์ แฮมเมอร์สไตน์ที่ 2 เรื่อง *[[เดอะคิงแอนด์ไอ]]*  บทฟาโรห์รามเสสที่สอง ในภาพยนตร์ *[[บัญญัติสิบประการ]]* และบทคาวบอย ในภาพยนตร์ *[[เจ็ดสิงห์แดนเสือ]]*

ยูล บรีนเนอร์ เกิดที่วลาดีวอสตอค รัสเซีย มีชื่อจริงว่า Yuliy Borisovich Brynner (รัสเซีย: Юлий Бори́сович Бри́ннер) บิดาเป็นชาวสวิส มารดาเป็นชาวรัสเซีย หลังจากบิดามารดาแยกทางกัน ยูลและน้องสาวอยู่กับมารดา และย้ายไปอยู่ที่เมืองฮาร์บิน ประเทศจีน และย้ายไปอยู่ที่ปารีส ประเทศฝรั่งเศส ในปี ค.ศ. 1934 และใช้ชีวิตที่นั่นในช่วงสงครามโลกครั้งที่สอง ทำงานเป็นโฆษกวิทยุภาษาฝรั่งเศส

ยูล บรีนเนอร์  เข้าสู่วงการแสดงแต่ไม่มีชื่อเสียงนัก เขาเริ่มประสบความสำเร็จจากละครบรอดเวย์เรื่อง เดอะคิงแอนไอ ในปี  ค.ศ. 1951 โดยต้องโกนศีรษะเพื่อรับบทคิงมงกุฎ พระเจ้ากรุงสยาม เป็นบทที่สร้างชื่อเสียงให้กับบรีนเนอร์ตลอดชีวิตการแสดง ซึ่งรับบทนี้ถึงห้าครั้ง เป็นจำนวน 4,626 รอบ ในปี ค.ศ. 1951 ในภาพยนตร์ปี ค.ศ. 1956 ละครเพลงฉบับสร้างใหม่ในปี ค.ศ. 1977 และ 1985 และละครทางโทรทัศน์ในปี ค.ศ. 1972  ยูล บรีนเนอร์ได้รับรางวัลออสการ์ และรางวัลโทนีจากบทนี้ในปี ค.ศ. 1956 และโกนศีรษะตลอดตลอดมา จนถึงบั้นปลายชีวิต

ยูล บรีนเนอร์ เสียชีวิตเมื่อวันที่  10 ตุลาคม ค.ศ. 1985 (เสียชีวิตวันเดียวกับ ออร์สัน เวลส์) ขณะมีอายุ 65 ปี ด้วยโรคมะเร็ง เนื่องจากสูบบุหรี่จัด ศพของเขาฝังอยู่ที่สุสานในประเทศฝรั่งเศส

## แหล่งข้อมูลอื่น

* 
* 
* ประวัติ ยูล บรีนเนอร์
*  Yul Brynner: The Magnificent King

หมวดหมู่:นักแสดงรัสเซีย
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายรัสเซีย
หมวดหมู่:บุคคลจากวลาดีวอสตอค
หมวดหมู่:เสียชีวิตจากมะเร็งปอด
หมวดหมู่:นักแสดงที่ใช้นามแฝง
หมวดหมู่:บุคคลที่ได้รับสัญชาติอเมริกัน
Query optimizer

**query optimizer** ในส่วนประกอบของการจัดการฐานข้อมูล คือ การทำให้กระบวนการสอบถามข้อมูล หรือ query processing มีประสิทธิภาพมากที่สุด หรือดีที่สุดนั้นเอง ซึ่ง query Optimization เป็นขั้นตอนหนึ่งในกระบวนการสอบถามข้อมูล เมื่อผู้ใช้สอบถามว่าต้องการข้อมูลอะไร กระบวนการสอบถามข้อมูลในระบบจัดการฐานข้อมูล จะมี Optimizer ซึ่งมีหน้าที่ในการทำ query Optimization โดยจะเลือกแผนปฏิบัติที่ทำให้ได้คำตอบที่ดีที่สุด เพื่อให้ถูกต้องตรงกับความต้องการของผู้ใช้ได้อย่างเหมาะสม รวดเร็ว และประหยัดค่าใช้จ่ายให้เกิดน้อยที่สุดในส่วนที่เกี่ยวกับเวลาที่ใช้ในการประมวลผลกลาง (CPU time ) และเวลาที่ใช้ในการดึงข้อมูลจากอุปกรณ์อินพุต และ เอาต์พุต ( I / O time )

## อ้างอิง
* 
* 
* 

หมวดหมู่:ฐานข้อมูล
ตาตุ่มนอก

**ตาตุ่มนอก** () หรือ **ส่วนปลายของกระดูกน่อง** () เป็นส่วนของกระดูกน่อง (fibula) ที่มีรูปร่างคล้ายพีระมิด บางครั้งอาจแบนในด้านข้าง ตาตุ่มนอกจะอยู่ต่ำกว่าตาตุ่มใน (medial malleolus)

## พื้นผิวและขอบกระดูก
พื้นผิวด้านข้าง (lateral surface) มีลักษณะนูน อยู่ชั้นใต้ผิวหนัง ต่อเนื่องกับพื้นผิวรูปสามเหลี่ยมใต้ชั้นผิวหนังที่อยู่ด้านข้างของตัวกระดูกน่อง

พื้นผิวด้านใกล้กลาง (medial surface) อยู่ด้านหน้า มีลักษณะเป็นพื้นผิวเรียบรูปสามเหลี่ยม นูนจากบนลงล่าง ซึ่งเป็นข้อต่อกับพื้นผิวด้านข้างกระดูกทาลัส ด้านหลังและด้านใต้ต่อพื้นผิวข้อต่อนี้เป็นรอยเว้าขรุขระซึ่งให้เป็นจุดเกาะของเอ็นโพสทีเรียร์ทาโลฟิบูลาร์ (posterior talofibular ligament)

ขอบด้านหน้า (anterior border) มีลักษณะหนาและขรุขระ ด้านล่างมีรอยเว้าสำหรับเป็นจุดเกาะของเอ็นแอนทีเรียร์ทาโลฟิบูลาร์ (anterior talofibular ligament)

ขอบด้านหลัง (posterior border) กว้างและมีร่องตื้นมาลีโอลาร์ (shallow malleolar sulcus) เป็นทางผ่านสำหรับเอ็นกล้ามเนื้อพีโรเนียส ลองกัสและเบรวิส (Peronæi longus and brevis.)

ที่ส่วนยอดมีลักษณะกลม เป็นจุดเกาะของเอ็นแคลคานีโอฟิบูลาร์ (calcaneofibular ligament)

เมื่อผู้ป่วยเกิดกระดูกหักที่ข้อเท้า กระดูกนี้จะมีอาการเจ็บปวดจากรอยแตกหรือความเสียหายที่สำคัญอื่นๆ

## ภาพอื่นๆ

 ไฟล์:Gray258.png|พื้นผิวด้านหน้าของกระดูกขาขวา
 ไฟล์:Gray1239.png|มุมมองด้านหลังของรยางค์ล่างข้างซ้าย


## ดูเพิ่ม
* ตาตุ่มใน

## แหล่งข้อมูลอื่น
* Diagram at wsc.edu 
* Diagnostic imaging 

หมวดหมู่:กระดูกของรยางค์ล่าง
หมวดหมู่:กายวิภาคศาสตร์ของรยางค์ล่าง
ธงชาติมาลาวี

**[[ธงชาติ]][[มาลาวี]]** เริ่มใช้อย่างเป็นทางการเมื่อวันที่ 6 กรกฎาคม พ.ศ. 2507 ซึ่งเป็นวันที่ไนแอซาแลนด์ประกาศเอกราชจากสหราชอาณาจักร

## พ.ศ. 2507–2553
ทั้งนี้ ก่อนจะมีการเปลี่ยนแปลงแบบธงในปี พ.ศ. 2553 มาลาวีใช้ธงชาติเป็นธงสามสีรูปสี่เหลี่ยมผืนผ้า กว้าง 2 ส่วน ยาว 3 ส่วน พื้นธงแบ่งเป็น 3 แถบตามแนวนอน แต่ละแถบกว้างเท่ากัน แถบบนสีดำ แถบกลางสีแดง แถบล่างสีเขียว ที่แถบสีดำนั้นมีรูปดวงอาทิตย์สีแดงครึ่งดวงเปล่งรัศมี ธงนี้  ในธงนี้ รูปดวงอาทิตย์ครึ่งดวงคือดวงอาทิตย์ขึ้นในยามเช้า หมายถึงรุ่งอรุณแห่งความหวังและอิสรภาพของทวีปแอฟริกา (ในขณะที่ออกแบบธงดังกล่าว บรรดาประเทศในทวีปแอฟริกาเริ่มจะได้รับเอกราชจากชาติมหาอำนาจต่างๆ บ้างแล้ว) สีดำหมายถึงประชาชนชาวแอฟริกา สีแดงหมายถึงผู้สละชีพเพื่อเอกราช และสีเขียวหมายถึงธรรมชาติ

## พ.ศ. 2553–2555
ธงชาติผืนใหม่ออกแบบโดย พรรคประชาธิปไตยก้าวหน้า ประกาศใช้เมื่อวันที่ 29 กรกฎาคม พ.ศ. 2553 ลักษณะเป็นธงสามสีสามแถบแนวนอน เรียงแถบสีธงจากบนลงล่างเป็นสีแดง สีดำ และสีขาว ตามแนวทางที่ใช้กับสีกลุ่มอุดมการณืร่วมแอฟริกาทั่วไป  ที่กลางธงเป็นรูปดวงอาทิตย์เปล่งรัศมีเต็มดวงสีขาวเพื่อสื่อความหมายถึงความก้าวหน้าที่เศรษฐกิจของประเทศซึ่งเริ่มขึ้นนับตั้งประเทศได้รับเอกราช การเปลี่ยนธงที่เกิดขึ้นครั้งนี้ พรรคแนวร่วมประชาธิปไตยมาลาวีซึ่งเป็นพรรคฝ่ายค้านได้แสดงการคัดค้านด้วยการฟ้องร้องต่อศาลในเรื่องดังกล่าว 

## ตั้งแต่ พ.ศ. 2555
จอยเซ แบนดา ประธานาธิบดีคนใหม่ ได้รับรองมติของรัฐสภาให้กลับไปใช้ธงชาติแบบเดิม เมื่อวันที่ 28 พฤษภาคม พ.ศ. 2555.

## ระดับสีธง
ระดับค่าความเข้มของโทนสีที่ใช้เป็นธงชาติ ใช้ระบบBritish Standard colours:

## ธงในอดีต

ไฟล์:Flag of the President of Malawi.svg|ธงประจำตำแหน่งประธานาธิบดี 
ไฟล์:Flag of British Central Africa Protectorate.svg|ธงชาติแอฟริกากลางของสหราชอาณาจักร
ไฟล์:Flag of Nyasaland (1914–1919).svg|ธงชาติไนแอซาแลนด์ (พ.ศ. 2457-2462)
ไฟล์:Flag of Nyasaland (1919–1925).svg|ธงชาติไนแอซาแลนด์ (พ.ศ. 2462-2507)
ไฟล์:Flag of the Federation of Rhodesia and Nyasaland (1953–1963).svg|ธงชาติสหพันธรัฐโรดีเชียและไนแอซาแลนด์ (พ.ศ. 2496-2506)
ไฟล์:Flag of Malawi (2010-2012).svg|ธงชาติในช่วง พ.ศ. 2553 - 2555


## อ้างอิง

## แหล่งข้อมูลอื่น
* 

มาลาวี
หมวดหมู่:สัญลักษณ์ของประเทศมาลาวี
สวนสัตว์ออกแลนด์

**สวนสัตว์ออกแลนด์** (; ) เป็นสวนสัตว์ขนาด  ที่ออกแลนด์ ประเทศนิวซีแลนด์ ตั้งอยู่ถัดจากสวนเวสเทิร์นสปริงส์ที่อยู่ไม่ห่างจากย่านธุรกิจกลางของออกแลนด์ บริหารจัดการโดยสภาออกแลนด์ที่มีสมาคมสัตววิทยาแห่งออกแลนด์เป็นองค์กรสนับสนุน

มีสัตว์มากมายเช่น อากัวติ แอลลิเกเตอร์ ลิงบาบูนชัคม่า ค้างคาว ลิงแสมบอนเน็ต เสือชีต้า ไก่ ลิงชิมแปนซี ลิงทามารินหัวฝ้าย นกกระเรียน ช้างเอเชีย นกอีมู นกฟลามิงโก กบ เต่ายักษ์กาลาปาโกส ยีราฟ ลิงไลออนทามารินสีทอง แพะ ฮิปโปโปเตมัส จิงโจ้ ปลาคาร์ฟ นกกีวี สิงโต นกแก้วมาคอร์ มารา เมียร์แคต อุรังอุตัง นกกระจอกเทศ นาก เพนกวิน เม่น กระต่าย แพนด้าแดง แรดขาว ลีเมอร์หางปล้อง สิงโตทะเล เซอร์วอล แกะ ชะนีเซียมัง ลิงสไปเดอร์ สปริงบ็อก หงส์ เสือโคร่ง ทัวทารา วัลลาบี และม้าลาย นอกนั้นยังมีนกและสัตว์เลื้อยคลานอื่น ๆ อีกมากมาย

## อ้างอิง

## อ่านเพิ่ม
* 

## แหล่งข้อมูลอื่น
* 
* 
* 

อ
หมวดหมู่:สิ่งก่อสร้างในออกแลนด์
หมวดหมู่:สถานที่ท่องเที่ยวในออกแลนด์
จาง ลี่อิ่น

**จาง ลี่อิ่น** (; ; ) เกิดเมื่อวันที่ 28 กุมภาพันธ์ ค.ศ. 1989 ที่มณฑลเสฉวน ประเทศจีน ในครอบครัวนักดนตรี ทำให้เธอมีพรสวรรค์ทางดนตรีตั้งแต่เด็กๆ  พ่อแม่ของเธอพาเธอไปที่คอนเสิร์ตของพวกเขาเพื่อทำให้เธอได้รับฟังเพลงที่หลากหลาย ได้รับการเข้าเรียนไวโอลินเมื่อเธออายุได้ 3 ขวบเท่านั้น และเธอยังมีความสามารถในการแกะเพลงหลังจากที่เธอได้ฟังเพลงนั้นเพียงครั้งเดียว เธออยู่ภายใต้การฝึกให้เคยชินกับแนวเพลงคลาสสิก และโดยเฉพาะเพลงทางฝั่งยุโรป และอเมริกัน ซึ่งเธอยืนยันว่าจะไม่ร้องเพลงเหล่านั้นเลยแม้แต่ครั้งเดียว เมื่อตอนเธอยังเด็ก

จาง ลี่อิ่นเริ่มสนใจวงการเพลงป็อปเมื่อเธอเติบโตขึ้น ในตอนที่เธออายุ 12 เธอเข้าเรียนโรงเรียนประถมโดยที่ โรงเรียนสอนดนตรี Xi-Chan ได้เห็นความสามารถของเธอจากการเล่นไวโอลิน อย่างไรก็ตาม ความฝันของเธอในเวลานี้คือการได้เป็นนักร้องไม่ใช่นักไวโอลิน ท้ายที่สุดแล้วพ่อแม่ของเธอก็ได้สนับสนุนเธออย่างเต็มที่ และเธอก็ได้รับความไว้วางใจในการคัดเลือก 10 นักร้องรุ่นเยาว์คุณภาพในการประกวดร้องเพลงภายใต้การสนับสนุนของกรุงปักกิ่ง

จนกระทั่งในปี 2003 เธอก็ได้ถูกค้นพบโดย S.M.Entertainment และจากนั้นเอง เธอก็ได้เดินทางไปเทรนในเกาหลี และยังเคยได้เป็นส่วนหนึ่งในโปรเจกต์ Super Girls ของทางค่ายต้นสังกัด (ปัจจุบันโปรเจกต์ Super Girls เปลี่ยนเป็นวง Girls' Generation) จนปี 2006 ก็ได้มีซิงเกิลเปิดตัวครั้งแรกที่เกาหลี  และล่าสุด เธอก็พร้อมแล้ว สำหรับอัลบั้มเดี่ยวชุดแรกชื่อว่า “I Will” ซึ่งจะเป็นครั้งแรกที่เธอจะได้กลับไปมีผลงานเพลงในบ้านเกิดตัวเองด้วย   นอกจากนี้ “จาง ลี่อิ่น” ยังเป็นศิลปินจีนคนแรกที่จะสร้างกระแสเกาหลีแบบใหม่  โดยบริษัทเกาหลีเป็นครั้งแรกด้วย

จาง ลี่อิ่น เป็นศิลปินจีนคนแรกที่ได้รับการปลุกปั้นฝึกฝนจากสังกัดเพลงเกาหลีอย่าง S.M.Entertainment ต้นสังกัดของศิลปินชื่อดังมากมาย ไม่ว่าจะเป็น “ทงบังชินกี” “ซุปเปอร์จูเนียร์” “คัง ทา” “โบอา” โดยก่อนหน้านี้ เธอก็ได้มีซิงเกิลเปิดตัวในเกาหลีชื่อว่า “Timeless” ที่ได้ร่วมร้องกับ เซีย หนึ่งในสมาชิกของทงบังชินกี 

อัลบั้ม แรกนี้ เปิดตัวด้วยเพลง  “I Will”  ซึ่งเป็นเพลงเก่าที่กลุ่มศิลปินหญิง SES เคยร้องเอาไว้เมื่อปี 2000 และยังมีมิวสิคซีรีส์เพลง  “I Will” และ “Lovers”  ได้นักแสดงทีมเก่าจากเพลง “Timeless” คือ 2 สมาชิกซุปเปอร์จูเนียร์ “ชีวอน” และ“ฮันคยอง” มาร่วมแสดงอีกครั้งด้วย รวมถึงเพลง "One More Try"
ที่นำมาร้องใหม่ในจังหวะสนุกสนาน ดัดแปลงจากเพลงเดิมที่ร้องโดยชอนชังจีฮี เดอะ เกรซ

## แหล่งข้อมูลอื่น
*  Zhang Li Yin's Official Site 
*  SM Entertainment's Official Site
*  Zhang Li Yin @ Wiki.theppn 
*  Zhang Li Yin's Avex Site
*  Wansonyeo ZhangLiYin(C.P.G ZHANGLIYIN)  
*  Love ZhangLiyin 1st Thailand Fans Site  หมวดหมู่:นักร้องหญิงชาวจีน หมวดหมู่:นักร้องเคป็อป หมวดหมู่:ผู้ชนะมามาอะวอดส์
ซุน ย่าน-จฺวิน

thumb|200px|ในบทของเล่าปี่
**ซุน ย่าน-จฺวิน** () เป็นนักแสดงชาวจีน เกิดเมื่อวันที่  ที่เทียนจิน มีผลงานแสดงมาแล้วหลายเรื่อง เรื่องที่โด่งดังที่สุดคือ สามก๊ก รับบท เล่าปี่ ผลิตโดยสถานีโทรทัศน์ซีซีทีวี ออกอากาศครั้งแรกในปี พ.ศ. 2538 และ ซุนวู ตำนานพิชัยสงคราม รับบท ซุนวู ในปี 2541

## อ้างอิง
* ประวัติ ที่ d-addicts

หมวดหมู่:นักแสดงจีน
หมวดหมู่:บุคคลจากเทียนจิน‎

หมวดหมู่:บุคคลที่ยังมีชีวิตอยู่
ธงชาติบิอาฟรา

[thumb|250px|right|[ไฟล์:FIAV 111111.svg|23px23px ธงชาติบิอาฟรา สัดส่วนธง 1:2]]
[thumb|250px|right|[ไฟล์:FIAV 111111.svg|23px23px ธงชาติสาธารณรัฐเบนิน สัดส่วนธง 2:3]]

**ธงชาติสาธารณรัฐบิอาฟรา** ซึ่งเป็นสาธารณรัฐอายุสั้นที่แบ่งแยกดินแดนจากประเทศไนจีเรีย มีอายุอยู่ระหว่างปี พ.ศ. 2510 – พ.ศ. 2513 มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นธงแบ่งเป็นแถบสีตามแนวนอน 3 แถบ แถบบนสีแดง แถบกลางสีดำ แถบล่างสีเขียว แต่ละแถบมีความกว้างเท่ากัน  ที่กลางแถบสีดำนั้นมีรูปดวงอาทิตย์ครึ่งดวงเปล่งรัศมี 11 แบบ ซึ่งหมายถึงจังหวัดทั้งหมด 11 จังหวัดของประเทศ

ลักษณะของธงนี้ได้กลายเป็นแรงบันดาลใจในการออกแบบธงชาติสาธารณรัฐเบนิน ซึ่งก็เป็นสาธารณรัฐอายุสั้นด้วยเช่นกัน อันประกอบด้วยดินแดนที่บิอาฟรายึดครองในเขตตะวันตกตอนกลาง (Biafran-occupied Mid-Western region)

ธงนี้ออกแบบโดยอิงกับสีพันธมิตรแอฟริกา และเป็นผลงานของมาร์คัส การ์วีย์ (Marcus Garvey) แห่งสมาคมยกระดับชาวนิโกรสากลและสันนิบาตประชาคมแอฟริกา (Universal Negro Improvement Association and African Communities League) (Znaimerowski, p. 125)

## อ้างอิง

* Znaimerowski, Alfred (2001). *The World Encyclopedia of Flags.* London: Anness Publishing Ltd. 

บิอาฟรา
หมวดหมู่:ประเทศไนจีเรีย
เค็นจิโร ฮาตะ

**เค็นจิโร ฮาตะ** (; เกิด 19 ตุลาคม ค.ศ. 1975) เป็นนักวาดการ์ตูนชาวญี่ปุ่น

## ผลงาน
* *[[ฮายาเตะ พ่อบ้านประจัญบาน]]*
* *[[God's Rocket Punch!]]*
* *[[Thunder Goddess Sofia]]*
* *[[Heroes of the Sea Lifesavers]]*
* *[[จะยังไงภรรยาผมก็น่ารัก]]*

## แหล่งข้อมูลอื่น
* Kenjiro Hata at Websunday.net's Back Stage 
* 

หมวดหมู่:นักวาดการ์ตูนญี่ปุ่น
หมวดหมู่:บุคคลจากฟูกูโอกะ
วัดเป่ากั๋ว

วัดเป่ากั๋ว (保国寺) เป็นโบราณสำคัญของเมืองหนิงปัว มณฑลเจ้อเจียง ประเทศจีน สร้างสมัยราชวงศืถัง ในปีค.ศ. 880 เดิมชื่อวัดหลิงซาน (**灵山寺**) ต่อมาเปลี่ยนชื่อเป็นวัดเป้ากั๋ว ปัจจุบันยังมีโบราณสถานสำคัญหลงเหลือจากยุคถัง คือวิหารพระประธาน หรือมหาวีรวิหาร (ต้าสยงเป่าเตี้ยน) มีเสาอาคารสมัยราชวงศ์ถัง โครงสร้างหลักเป็นสถาปัตยกรรมสมัยราชวงศ์ซ่ง สร้างขึ้นเมื่อปี 1013 นับเป็นสถาปัตยกรรมที่สร้างด้วยไม้ที่เก่าแก่ที่สุดแห่งหนึ่ง และได้รับการดูแลรักษาอย่างดีที่สุดแห่งหนึ่งของจีน ต่อมาวัดนี้ยังได้รับการบูรณะสมัยราชวงศ์หมิง และราชวงศ์ชิงตามลำดับ   

## อ้างอิง

## บรรณานุกรม
* 清华大学建筑学院, 宁波保国寺文物保管所. 东来第一山——保国寺. 北京:文物出版社. 2003. ISBN 7-5010-1517-1

หมวดหมู่:สิ่งก่อสร้างในคริสต์ศตวรรษที่ 11
เป่ากั๋ว
หมวดหมู่:สถาปัตยกรรมราชวงศ์ซ่ง
หมวดหมู่:สิ่งก่อสร้างในมณฑลเจ้อเจียง
ไวเวิร์น ราดาแมนทีส

**ไวเวิร์น ราดาแมนทีส** ตัวละครในเรื่องเซนต์เซย่า มีบทบาทในภาคเจ้านรกฮาเดส เป็น 1 ใน 108 สเป็คเตอร์ และเป็น 1 ใน 3 ขุนพลผู้พิพากษาแห่งยมโลก คู่กับ กริฟฟ่อน มีนอส และ การูด้า ไออาคอส นับว่าเป็นตัวละครฝ่ายฮาเดสที่มีบทบาทมากที่สุดในภาคนี้

## บทบาท
ไวเวิร์น ราดาแมนทีส ปรากฏตัวครั้งแรกที่ปราสาทฮาเดสบนโลกในมนุษย์ โดยเป็นผู้จับเลโอ ไอโอเลีย, แอเรียส มู และสกอร์เปี้ยน มิโร่ โยนลงบ่อสู่ยมโลกทั้งที่เป็น ๆ โดยที่โกลด์เซนต์ทั้ง 3 ไม่อาจทำอะไรราดาแมนทีสได้ เพราะถูกจำกัดพลังด้วยสนามพลังของฮาเดส ราดาแมนทีสได้เข้าไปรายงานต่อแพนโดร่า ซึ่งราดาแมนทีสไม่เคยไว้ใจในสถานการณ์ที่เหล่าสเป็คเตอร์ที่บุกเข้าไปในแซงค์ทัวรี่เพื่อตัดหัวอาเทน่า ที่นำโดย เจมินี่ ซากะ, แคปริคอร์น ชูร่า และอควอเรียส คามิว 3 อดีตโกลด์เซนต์เลย จึงขออนุญาตแพนโดร่าเข้าไปจัดการด้วยตนเอง  แต่แพนโดร่ากล่าวว่าราดาแมนทีสขัดคำสั่ง จึงลงโทษด้วยเสียงฮาร์ฟ

เมื่อพวกเซย่าบุกเข้ามา  ได้พบกับราดาแมนทีส เฮียวกะได้จัดการฟร็อก เซลอส เรียบร้อยแล้ว  เซย่าจะจัดการกับราดาแมนทีสต่อ แต่ชีริวห้ามไว้เพราะดูแล้ว ราดาแมนทีสมีพลังที่ไม่ธรรมดาเลย แล้วจู่ ๆ ฮาร์ปี้ วาเลนไทน์, บาซิลิสค์ ซิลฟิด, มิโนทอรัส กอร์ดอน, อราวเน่ ควีน 4 สเป็คเตอร์ที่อยู่ในสังกัดของราดาแมนทีสก็ปรากฏตัวขึ้นมา และจัดการกับพวกเซย่าเอง และทั้งหมดก็ได้ลงสู่ยมโลก ซึ่งเป็นตอนจบภาคแซงค์ทัวรี่

จากนั้น ราดาแมนทีสก็ปรากฏตัวอีกครั้งเมื่อเป็นผู้จับมือบัลร็อค รูเน่ ให้ได้สติ หลังจากถูกหมัดมายาจอมมารของเจมินี่ คาน่อน เล่นงานใส่โดยไม่รู้ตัว  เมื่อคาน่อนปรากฏตัวขึ้นมา ก็เล่นงานรูเน่จนแพ้ไป และกำลังจะเล่นงานกับราดาแมนทีสด้วยท่าเดียวกัน แต่แล้ว เหล่าสมุนสเป็คเตอร์ก็ปรากฏตัวขึ้นมา  รายงานว่าแพนโดร่ามีคำสั่งเรียกราดาแมนทีสให้เข้าเฝ้าฮาเดสด่วน ราดาแมนทีสจึงกล่าวคำติดค้างการต่อสู้กับคาน่อนไว้

เมื่อราดาแมนทีสไปถึง เมื่อรู้ว่าแพนโดร่าเรียก 3 ขุนพลผู้พิพากษาแห่งยมโลกทั้งหมดมาฟังเสียงพิณของไลร่า โอฟี่ ราดาแมนทีสถึงแม้คัดค้านแต่ก็ไม่กล้าขัดคำสั่งแพนโดร่า จนในที่สุดทั้งหมดได้ถูกเพลงพิณของโอฟี่กล่อมจนหลับใหลไปโดยไม่รู้ตัว มีแต่เพียงราดาแมนทีสเท่านั้นที่ไม่หลับเพราะระแวงไว้อยู่แล้ว  และกำลังเล่นงานโอฟี่ เซย่าและชุน ก็แสดงตัวออกมาจากหีบและโจมตีใส่ราดาแมนทีส แต่ท้ายที่สุดโอฟี่ก็ต้องจบชีวิตลงเพราะเอาตัวเองเข้าแลก  ขณะที่ราดาแมนทีสกลับไม่เป็นอะไรเลย  และฮาเดสก็ได้เข้าสิงร่างชุน

จากนั้น คาน่อนได้บุกเข้าสู่นรกขุมที่ 5 และได้ล้มเดทลี่ บีเทิล สแตนด์ แล้ว ราดาแมนทีสก็ได้ปรากฏตัวขึ้น เพื่อตัดสินแพ้-ชนะกับคาน่อน  ทั้งคู่สู้กัน ราดาแมนทีสไม่อาจสู้คาน่อนได้ จู่ ๆ กริฟฟ่อน มีนอส และ การูด้า ไออาคอส ก็ปรากฏตัวขึ้นมาช่วย ทั้งคู่ได้เล่นงานคาน่อนจนแย่ ในที่สุด อิคคิก็ปรากฏตัวขึ้นมาเป็นครั้งแรก และได้สู้กับไออาคอส จนสามารถล้มไออาคอสได้ในที่สุด

ราดาแมนทีสได้ต่อสู้กับแตกหักกับคาน่อนอีกครั้ง แต่คราวนี้คาน่อนต้องสละชุดเจมินี่คล็อธอออก เพื่อส่งไปร่วมกับชุดโกลด์คล็อธอื่น ๆ เพื่อทำลายกำแพงวิปโยค  คาน่อนสู้กับราดาแมนทีสด้วยร่างเปล่า ๆ โดยใช้ท่าไม้ตายกาแล็คเซี่ยน เอ็กซ์โพลชั่น ทำลายตัวเองและตายไปพร้อมกับราดาแมนทีส

## เซอร์พลีส
ราดาแมนทีส สวมชุดเซอร์พลีสไวเวิร์น อันเป็นมังกรยุโรปเผ่าพันธุ์หนึ่ง ไม่สามารถพ่นไฟได้และมีเพียง 2 ขาหลังเท่านั้น  แต่มีอิทธิฤทธิ์ไม่แพ้มังกรเผ่าพันธุ์อื่น ๆ 

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวสหราชอาณาจักร
กริฟฟิน ไมนอส

**กริฟฟิน ไมนอส** หรือ **กริฟฟ่อน มีนอส** เป็นตัวละครในการ์ตูนญี่ปุ่นเรื่อง "เซนต์เซย่า ภาคเจ้านรกฮาเดส" เป็น 1 ใน 108 สเป็คเตอร์ เป็น 1 ใน 3 ขุนพลผู้พิพากษาแห่งยมโลก คู่กับ ไวเวิร์น ราดาแมนทีส และ การูด้า ไออาคอส

## ประวัติตามเนื้อเรื่อง
กริฟฟ่อน มีนอส เป็นผู้พิพากษาประจำศาลในยมโลก แต่ยกหน้าที่ให้แก่บัลร็อค รูเน่ ทำหน้าที่แทน ตนคือผู้แข็งแกร่งที่สุดในสเป็คเตอร์ โผล่มาพร้อมกับไออาคอส ที่ปราสาทชูดิกเกอร์ เมื่อได้รับคำสั่งจากแพนโดร่าให้มาฟังเพลงพิณของไลร่า โอฟี่พร้อมกัน

ตนกับไออาคอส มาช่วยราดาแมนทีสสู้กับเจมินี่ คาน่อน แต่ถูกราดาแมนทีสมาห้าม พออิคคิฆ่าไออาคอสถูกส่งตัวไปชูดิกเกอร์ ทั้ง 3 จึงแยกทางกันไป

ตนคิดไปขวางโกลด์เซนต์ทั้ง 12 รวมตัวกันอีกครั้งเพื่อทำลายกำแพงอาดูร แต่ล้มเหลว โดนแรงระเบิดก็ไม่เป็นไร ก็ไม่สำเร็จ คิดขวางซิกนัส เฮียวกะ ที่กำลังจะเข้าไปในอุโมงค์สู่ห้วงอวกาศที่ผันแปรเพื่อไปยังเอลิเชี่ยน ใช้ท่า คอสมิก มาริโอเนท แต่เฮียวกะแก้ได้ด้วยการแช่แข็งด้ายล่องหน กับใช้ฟรีซซิ่งคอฟฟิน ตนต่อยพังในหมัดเดียว แต่ถูกโต้กลับด้วยท่า ออโรร่า เอ็กคิวชั่น ก็ไม่เป็นไร คิดตามพวกเฮียวกะ ถูกแรงดันของห้วงจักรวาลที่ผันแปรสลายร่างหายไป เพราะชุดเซอร์พลีสของตนไม่ได้อาบเลือดเทพเจ้า ผิดกับบรอนต์เซนต์ทั้ง 4

## เซอร์พลีส
มีนอส สวมชุดเซอร์พลีสรูปกริฟฟิน หรือ กริฟฟ่อน ซึ่งเป็นสัตว์ประหลาดที่มีรูปร่างเป็นสิงโตแต่มีหัวและปีกเป็นนกอินทรี

## อ้างอิง

* Saint SeiyaThailand Fanclub (STF)  

หมวดหมู่:สเป็คเตอร์แห่งฮาเดส
หมวดหมู่:ตัวละครชาวนอร์เวย์
การูด้า ไออาคอส

**การูด้า ไออาคอส** เป็นตัวละครในเรื่องเซนต์เซย่าในภาคเจ้านรกฮาเดส เป็น 1 ใน 108 สเป็คเตอร์ และเป็น 1 ใน 3 ขุนพลผู้พิพากษาแห่งยมโลก คู่กับ ไวเวิร์น ราดาแมนทีส และ กริฟฟ่อน มีนอส

## บทบาท
ไออาคอส ปรากฏตัวครั้งแรกพร้อมกับกริฟฟ่อน มีนอส เพื่อมาฟังเพลงพิณของไลร่า โอฟี่ พร้อมกับไวเวิร์น ราดาแมนทีส ตามคำสั่งของแพนโดร่า ที่ปราสาทจูเดกก้า และถูกกล่อมให้หลับไปพร้อม ๆ กัน ยกเว้น ราดาแมนทีสคนเดียวเท่านั้นที่รู้สึกตัว

จากนั้น ไออาคอส ก็ปรากฏตัวอีกครั้งพร้อมกริฟฟ่อน มีนอส ที่นรกขุมที่ 5 ซึ่งเป็นนรกขุมศิลาเพลิง ขณะที่ราดาแมนทีสกำลังเสียเปรียบเจมินี่ คาน่อน ไออาคอสได้โจมตีใส่ฟีนิกซ์ อิคคิ และขอเป็นคู่ปรับกับอิคคิเอง ไออาคอสได้ใช้ท่าไม้ตาย การูด้า แฟล็ป ใส่อิคคิ แต่อิคคิเมื่อโดนเข้าไปเป็นครั้งที่ 2 แล้วสามารถจับทางได้ทัน และพัฒนาความเร็วให้เท่ากับไออาคอส ไออาคอสจึงเปลี่ยนมาใช้ท่า กาแล็คติก้า อิลลูชั่น ใส่อิคคิ แต่อิคคิใช้ได้หมัดภาพลวงตาใส่ไออาคอสก่อน ไออาคอสจึงถูกภาพลวงตาของอิคคิหลอนประสาท จนหยุดนิ่งอยู่กับที่ และถูกอิคคิสังหาร เผด็จศึกด้วยท่าไม้ตาย โฮโยคุเท็นโช

## เซอร์พลีส
ไออาคอส สวมชุดเซอร์พลีสรูปการูด้า หรือ ครุฑ นั่นเอง

## แหล่งข้อมูลอื่น
* เซนต์เซย์ย่าไทย  

หมวดหมู่:สเป็คเตอร์แห่งฮาเดส
หมวดหมู่:ตัวละครชาวเนปาล
พระยาคำแหงพระราม

**พระยาคำแหงพระราม** ทรงเป็นเจ้าเมืองสรลวงสองแคว ซึ่งในจารึกวัดศรีชุมยืนยันได้ว่า ทรงมีการสัมพันธ์ใกล้ชิดทางเครือญาติ และเป็นพระบิดาใน พระมหาเถรศรีศรัทธา

พระยาคำแหงพระรามเป็นพระโอรสของพ่อขุนผาเมือง เจ้าเมืองราด และเป็นพระราชนัดดา (หลาน) ของพ่อขุนศรีนาวนำถุม

## ศึกกับล้านนา
ประมาณ พ.ศ. ๑๘๘๓ พระยาคำฟูแห่งอาณาจักรล้านนาได้พยายานยกทัพมาตีเมืองแพร่และเมืองตาก ซึ่งเป็นของสุโขทัย ซึ่งแม่ทัพในศึกคราวนี้ก็คือ **ขุนจัง** ขุนจังได้มาท้าชนช้างกับพระยาคำแหงพระราม แต่เนื่องจากพระยาคำแหงพระรามทรงชราภาพมากแล้ว จึงขอแลกหมอนแพรแทนการชนช้าง (เป็นสัญลักษณ์ของการยอมแพ้) ปรากฎในศิลาจารึกซึ่งมีอักษรชำรุดได้ความไม่ติดต่อกัน ความว่า

*"...ขุนจัง- -ทายพระยาคำแหง- - - - - - - -พระยาคำแหงพระราม- - - -จัดแลกหมอนแพรแทน- - - - - - -ดังอั้น เจ้าศรีศรัทธาราชจุฬามุนีนั้นเจ็บใจต่างพ่อตนหนักหนาเสมอดังเอาค้อน ตีหางนาคราชนั้น..."*

ท่านศรีศรัทธา(ต่อมาคือพระมหาเถรศรีศรัทธา) จึงได้ขอออกไปชนช้างกับขุนจังแทน และสามารถเอาชนะขุนจังได้

## พระราชโอรส
พระยาคำแหงพระรามมีพระราชโอรสพระองค์เดียวคือ
* พระมหาเถรศรีศรัทธา (พระนามเดิม: เจ้าศรีศรัทธา หรือ เจ้าราชกุมาร) ประสูติประมาณพ.ศ. ๑๘๕๘ ที่เมืองสรลวงสองแคว (เมืองพิษณุโลก)


ไฟล์:พระยากำแหงพระราม.JPG |ภาพวาดตัวละครพระยาคำแหงพระราม จากหนังสือการ์ตูนเรื่อง พระมหาเถรศรีศรัทธา


## อ้างอิง

หมวดหมู่:ราชวงศ์นำถุม
หมวดหมู่:อาณาจักรสุโขทัย
หมวดหมู่:เจ้าเมืองพิษณุโลก
ฟร็อก เซลอส

**ฟร็อก เซลอส** (ภาษาเขมร: ???; ; ) เป็นตัวละครในเรื่องเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทอย่างมากในภาคแซงค์ทัวรี่

## บทบาท
ฟร็อก เซลอส ปรากฏตัวครั้งแรกในปราสาทฮาเดสบนโลกมนุษย์ เพื่อรับคำสั่งของไวเวิร์น ราดาแมนทีส แต่เซลอสก็มักยกแพนโดร่ามาขู่ราดาแมนทีสบ่อย ๆ  เมื่อเจมินี่ ซากะ, แคปริคอร์น ชูร่า และอควอเรียส คามิวนำร่างที่ห่อด้วยผ้าขาวที่บอกว่าเป็นร่างของอาเทน่ามามอบให้แก่แพนโดร่า  แต่แพนโดร่าไม่ไว้ใจจึงสั่งให้เซลอสเปิดผ้าออก เมื่อเปิดออกพบว่าไม่มีอะไร ทั้ง 3 อดีตโกลด์เซนต์ก็ได้โจมตีแพนโดร่า ขณะที่เซลอสถูกคามิวโจมตีด้วยพลังเย็น  แต่ทั้ง 3 ก็ไม่อาจทำอะไรได้มากกว่านั้น เพราะชีวิตแค่ 12 ชั่วโมงที่ฮาเดสมอบให้ หมดเสียก่อน

ขณะที่พวกเซย่าบุกเข้ามา เซลอสได้ท้าทายให้ทั้ง 4 โจมตีเข้ามาพร้อมกันทีเดียว พร้อมกระทืบคามิวให้ดูเป็นตัวอย่าง จึงถูกไดม่อน ดัสต์ ของเฮียวกะโจมตีใส่จนกระเด็นกระดอนออกไป เซลอสจึงขอร้องให้ราดาแมนทีสยื่นมือมาช่วย แต่ราดาแมนทีสกลับยืนดูเฉย เพราะเซลอสได้บอกเองก่อนหน้านั้นว่า ให้ราดาแมนทีสยืนดูเฉย ๆ พอ เซลอสจึงพยายามฮึดต่อสู้ด้วยพลังสูงสุด แต่กลับถูกท่าไม้ตาย ออโรร่า เอ็กคิวชั่น ของเฮียวกะโจมตีใส่ แต่ยังไม่ตายในทันทีเพราะยังร้องเสียงหลงได้อยู่ จนกระทั่งปราสาทฮาเดสได้ถล่มลงมา 

นับได้ว่า ฟร็อก เซลอส เป็นตัวละครที่น่าเกลียดทั้งรูปร่าง และพฤติกรรม

## เซอร์พลีส
เซลอส สวมชุดเซอร์พลีสรูปฟร็อก หรือ กบ นั่นเอง

## อ้างอิง
* หนังสือการ์ตูน เซนต์เซย่า Vol.28 (สนพ. วิบูลย์กิจ)
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวกัมพูชา
ปฏิพจน์

**ปฏิพจน์** () เป็นภาพพจน์หรือการเน้นความหมายที่เกิดจากรวมคำหรือวลีสองคำหรือสองวลีที่มีความหมายขัดแย้งกัน “Oxymoron” มาจากภาษากรีก “Oxy” ซึ่งแปลว่า “แรง” (sharp) และ “Moros” ซึ่งแปลว่า “ไม่น่าสนใจ” ฉะนั้นคำว่า “Oxymoron” เองจึงเป็น ปฏิพจน์

## รูปแบบ
ปฏิพจน์เป็นลักษณะการสร้างคำหรือวลีที่เป็นส่วนหนึ่งของความขัดแย้งของความหมาย (contradiction in terms) สิ่งที่ทำให้ปฏิพจน์แตกต่างจากปฏิทรรศน์และความหมายขัดแย้ง (contradiction) ตรงที่ปฏิพจน์เป็นการใช้อย่างจงใจเพื่อเพิ่มความรู้สึกหรือเห็นภาพพจน์ในวาทศิลป์โดยการสร้างความหมายใหม่โดยการผสมคำที่ตรงข้ามกัน เช่น “ทารุณเพื่อความกรุณา” 

## อ้างอิง

หมวดหมู่:ภาษาศาสตร์
หมวดหมู่:การเล่นคำ
หมวดหมู่:ภาพพจน์
แจ๊ค รัสเซลล์

**แจ๊ค รัสเซลล์** () นักมวยสากลชาวออสเตรเลีย เกิดเมื่อ 2 พฤษภาคม พ.ศ. 2517 สถิติการชก 15 ครั้ง ชนะ 8 (น็อค 3) เสมอ 1 แพ้ 6

## เกียรติประวัติ

* แชมป์ออสเตรเลียรุ่นไลท์ฟลายเวท (2536 - 2539)
* แชมป์ออสเตรเลียรุ่นมินิมัมเวท (2536)
* แชมป์ออสเตรเลียรุ่นฟลายเวท (2536)
* แชมป์ออสเตรเลียรุ่นซูเปอร์ฟลายเวท (2537)
* แชมป์ WBO เอเชียรุ่นไลท์ฟลายเวท
** ชิง 12 มิถุนายน 2538 ชนะน็อค รามอน อัลกอรา ยก 3 ที่ ออสเตรเลีย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท IBF เมื่อ 29 ตุลาคม 2538 แพ้น็อค รัตนพล ส.วรพิน ยก 2 ที่ สุพรรณบุรี

## อ้างอิง

* สถิติการชก boxrec.com 

หมวดหมู่:นักมวยสากลชาวออสเตรเลีย
หมวดหมู่:แชมป์ WBO เอเชีย
หมวดหมู่:บุคคลจากรัฐวิกตอเรีย
โทรลล์ อีวาน

**โทรลล์ อีวาน** ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ ปรากฏตัวเพียงสั้น ๆ เท่านั้น

## บทบาท
โทรลล์ อีวาน เป็นสเป็คเตอร์ผู้คุมนรกขุมที่ 4 หลังจากที่ดราก้อน ชิริว, ซิกนัส เฮียวกะ และเจมินี่ คาน่อนผ่านนรกขุมที่ 3 ของโกเล็ม ร็อค มาแล้ว อีวานก็ปรากฏตัวขึ้นพร้อมกล่าวว่า "พวกนายจะไปไหน ฉันไม่ยอมให้นายผ่านไปหรอก ฉันชื่อ..." แต่ไม่ทันจะได้กล่าวจบ ก็ถูกท่าไม้ตาย ไดม่อน ดัสต์ ของเฮียวกะเล่นงานใส่ ก่อนจะล้มลงด้วยคำพูดที่ว่า "เทน...ไบ" เท่านั้นเอง

## เซอร์พลีส
อีวาน สวมชุดเซอร์พลีสโทรลล์ อันเป็นอสูรกายรูปร่างใหญ่โตที่อาศัยอยู่ตามป่าเขา ในตำนานสแกนดิเนเวีย

หมวดหมู่:สเป็คเตอร์แห่งฮาเดส
หมวดหมู่:ตัวละครชาวโซเวียต
หมวดหมู่:ตัวละครชาวรัสเซีย
เทอดเกียรติ จันทร์แดง

**เทอดเกียรติ จันทร์แดง** หรือนายเทอดเกียรติ จันทร์แดง ชาวจังหวัดชุมพร เป็นน้องชายของเทอดศักดิ์ จันทร์แดง สถิติการชก 17 ครั้ง ชนะ 11 (น็อค 5) เสมอ 1 แพ้ 6 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชียรุ่นฟลายเวท เมื่อ 21 เมษายน 2549 แพ้คะแนน เร็กซอน ฟลอเรส (ฟิลิปปินส์) ที่ มะนิลา ฟิลิปปินส์ 
** ชิงแชมป์เงารุ่นไลท์ฟลายเวท WBO เมื่อ 4 สิงหาคม 2550 แพ้คะแนน เร็กซอน ฟลอเรส (ฟิลิปปินส์) ที่ มะนิลา
** ชิงแชมป์เงารุ่นฟลายเวท WBO เมื่อ 16 กันยายน 2550 แพ้คะแนน ชอย โยซัม(เกาหลีใต้) ที่ เกาหลีใต้

## อ้างอิง

* สถิติการชก 

หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดชุมพร
โกเล็ม ร็อค

**โกเล็ม ร็อค** ตัวละครในเรื่องเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ ที่ปรากฏตัวเพียงสั้น ๆ

## บทบาท
โกเล็ม ร็อค เป็นสเป็คเตอร์ที่เฝ้านรกขุมที่ 3 นรกกลิ้งหิน ปรากฏตัวขึ้นเมื่อ ดราก้อน ชิริว, ซิกนัส เฮียวกะ และเจมินี่ คาน่อนวิ่งผ่านนรกขุมนี้  ร็อคจึงแอบโจมตีด้วยการใช้ท่าไม้ตาย โรลลิ่งสโตน บอมเบอร์ ที่บังคับหินให้หล่นทับ แต่ทั้ง 3 สามารถวิ่งผ่านไปได้โดยไม่เป็นอะไร  ร็อค จึงจะโจมตีอีกครั้งหนึ่ง แต่ชิริวหันกลับมาพร้อมกล่าวว่า "ฉันไม่มีเวลาจะมาเสียให้นายแล้ว" แล้วก็ปล่อยหมัดมังกรถล่มโรซัน โกเล็ม ร็อค จึงตายด้วยท่าไม้ตายนี้และหินที่หล่นทับตัวเอง

## เซอร์พลีส
ร็อค สวมชุดเซอร์พลีสรูปโกเล็ม ซึ่งเป็นปีศาจหินในตำนานของชาวยิว

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
ไลคาออน ฟลีกีอัส

**ไลคาออน ฟลีกีอัส** เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ 

## บทบาท
ไลคาออน ฟลีกีอัส เป็นสเป็คเตอร์ที่เฝ้าการข้ามฟากบึงแห่งความมืด โดยใช้แพ เหมือนกับอาเครอน ชารอน เมื่อดราก้อน ชิริว, ซิกนัส เฮียวกะ และเจมินี่ คาน่อน ผ่านนรกขุมที่ 4 ของโทรลล์ อีวานมาแล้ว ก็พบกับฟลีกีอัสกับแพ ฟลีกีอัสจัดการทั้งชิริวกับเฮียวกะพร้อมกันด้วยท่าไม้ตาย ฮาวลิ่ง อินเฟอร์โน่ จนทั้งคู่สลบไป  แต่คาน่อนใช้ท่า กาแล็คเซี่ยน เอ็กโปรชั่น จัดการฟลีกีอัสได้ด้วยตัวเพียงคนเดียว โดยถีบชิริวและเฮียวกะลงแพไปก่อน แล้วตัวค่อยกระโดดลงไปพายตาม ทิ้งร่างของฟลีกีอัสไว้ที่ริมฝั่ง 

## เซอร์พลีส
ฟลีกีอัส สวมชุดเซอร์พลีสไลคาออน ซึ่งเป็นชายที่ถูกสาบโดยเทพซุส ให้เป็นไฮยีนา และต่อมาได้กลายเป็นราชาแห่งแอฟริกา ดังนั้นชุดเซอร์พลีสไลคาออน จึงเป็นรูปไฮยีนา

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวแอฟริกาใต้
กลุ่มภาษาเซมิติกกลาง

**กลุ่มภาษาเซมิติกกลาง** เป็นหนึ่งในสามกลุ่มย่อยของกลุ่มภาษาเซมิติกตะวันตก ร่วมกับกลุ่มภาษาอาระเบียใต้สมัยใหม่และกลุ่มภาษาเซมิติกเอธิโอเปีย ดังนั้น กลุ่มภาษานี้จึงเป็นกลุ่มภาษาเซมิติกในตระกูลภาษาแอโฟรเอชีแอติก กลุ่มนี้มีผู้พูดทั่วคาบสมุทรอาหรับไปถึงทางเหนือสู่ลิแวนต์

กลุ่มภาษาเซมิติกกลางแบ่งออกเป็นสองกลุ่ม คือ ภาษาอาหรับและกลุ่มภาษาเซมิติกตะวันตกเฉียงเหนือ กลุ่มภาษาเซมิติกตะวันตกเฉียงเหนือส่วนใหญ่อยู่ในกลุ่มภาษาคานาอัน (เช่นภาษาอัมโมน ฟินิเชีย และฮีบรู) และภาษาแอราเมอิก

## ภาพรวม
คุณลักษณะเฉพาะของกลุ่มภาษาเซมิติกกลางมีดังนี้:
* เครื่องหมายการปฏิเสธแบบใหม่ *bal ซึ่งไม่ทราบที่มาที่ไปแน่ชัด
* การวางนัยทั่วไปของ *t* ในฐานะคำต่อท้ายกริยากาลอดีต การปรับระดับสลับระหว่าง *k ในบุรุษที่หนึ่งและ *t ในบุรุษที่สองก่อนหน้านี้
* การผันคำนำหน้าใหม่สำหรับกริยาที่ไม่ใช่กาลอดีต ในรูปแบบ *ya-qtulu* แทนที่รูปแบบ *ya-qattal* ที่สืบทอดมา (เป็นรูปแบบกริยาที่แสดงโครงสร้าง เหมือนกับที่ได้มาจากตัวอย่างรากศัพท์สามพยางค์ *q-t-l*)
* เสียงที่มีลักษณะโคนลิ้นสู่ผนังคอ (Pharyngealization) ของพยัญชนะเน้นเสียง ซึ่งก่อนหน้านี้ออกเสียงเป็นเสียงกักเส้นเสียงลมออก

ระบบการจำแนกประเภทที่แตกต่างกันมีความขัดแย้งกันในเรื่องโครงสร้างที่ชัดเจนของกลุ่ม วิธีการที่นิยมใช้กันมากที่สุดคือการแบ่งกลุ่มออกเป็นอาหรับและกลุ่มเซมิติกตะวันตกเฉียงเหนือ ส่วน SIL Ethnologue แบ่งเป็นกลุ่มภาษาเซมิติกกลางใต้ (รวมอาหรับและฮีบรู) กับแอราเมอิก

ความแตกต่างหลักระหว่างภาษาอาหรับและกลุ่มภาษาเซมิติกตะวันตกเฉียงเหนือคือการมีรูปพหูพจน์แตกรูป (; ) ในภาษาอาหรับ คำนามภาษาอาหรับส่วนใหญ่ (ยกเว้นคำกริยาช่อง 3) จะสร้างรูปพหูพจน์ด้วยวิธีนี้ ในขณะที่คำนามเกือบทั้งหมดในกลุ่มภาษาเซมิติกตะวันตกเฉียงเหนือจะสร้างรูปพหูพจน์โดยใช้คำต่อท้าย เช่น ในภาษาอาหรับ بَيْت *บัยต์* ("บ้าน") กลายเป็น بُيُوت *บุยูต* ("บ้านหลายหลัง"); ส่วนภาษาฮีบรู בַּיִת *bayit* ("บ้าน") กลายเป็น בָּתִּים *bāttīm* ("บ้านหลายหลัง")

## อ้างอิง

* 


หมวดหมู่:กลุ่มภาษาเซมิติก
ธงชาติเบนิน

[thumb|150px|ธงชาติ[สาธารณรัฐประชาชนเบนิน (พ.ศ. 2518 - 2533)]]
**ธงชาติเบนิน** เป็นธงสี่เหลี่ยมผืนผ้า กว้าง 10 ส่วน ยาว 15 ส่วน (อัตราส่วนอย่างต่ำคือ 2:3) ตอนต้นธงเป็นแถบแนวตั้งสีเขียว ความกว้างเป็น 6 ใน 15 ส่วนของความยาวธง ส่วนที่เหลือนั้นแบ่งครึ่งตามแนวนอน ตอนบนเป็นพื้นสีเหลือง ตอนล่างพื้นสีแดง สีในธงนี้จัดเป็นสีพันธมิตรแอฟริกา แต่ละสีมีความหมาย คือ สีแดงหมายถึงความกล้าหาญ สีเหลืองหมายถึง[ความมั่งคั่ง และสีเขียวหมายถึงความหวัง

ธงนี้เริ่มใช้ครั้งแรกในปี พ.ศ. 2502 ต่อมาจึงถูกเปลี่ยนเป็นธงพื้นสีเขียวมีดาวแดงที่มุมธงบนด้านคันธงเมื่อปี พ.ศ. 2518 เพื่อใช้เป็นธงชาติสาธารณรัฐประชาชนเบนิน ซึ่งปกครองด้วยแนวคิดลัทธิมาร์กซ์ ภายหลังเมื่อรัฐบาลดังกล่าวล่มสลายลงในปี พ.ศ. 2533 ธงในยุคแรกจึงได้นำกลับมาใช้เป็นธงชาติเบนินอีกครั้ง

## แหล่งข้อมูลอื่น
* 
* ธงอาณาจักรดาโฮเมย์ (สัดส่วนธง 43:59)

บเนิน
หมวดหมู่:สัญลักษณ์ของประเทศเบนิน
อาเครอน ชารอน

**อาเครอน ชารอน** เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ ที่มีบทบาทไม่น้อยเลยทีเดียว

## บทบาท
อาเครอน ชารอน เป็นสเป็คเตอร์ที่ทำหน้าที่พายเรือข้ามฟากแม่น้ำอาเครอน อันเป็นแม่น้ำในยมโลกไปยังฝั่งทาร์ทารัส เพื่อไปยังวิหารแห่งการตัดสินโทษของกริฟฟิน มีนอส ซึ่งผู้ที่จะข้ามไปได้นั้นต้องมีเงินปากผีที่ญาติ ๆ คนตายยัดใส่ปากเมื่อตายลงเป็นค่าตอบแทน 

เมื่อเซย่าและชุน กระโดดลงบ่อสู่ยมโลกจากปราสาทฮาเดสแล้ว ทั้งคู่ก็สลบไป และมาฟื้นอีกทีก็ที่ฝั่งเอริบัส ริมแม่น้ำอาเครอน ชารอนก็ปรากฏตัวขึ้น เมื่อรู้ว่าทั้งคู่ไม่มีเงินปากผีให้ ชารอนก็ไม่ยอมพายเรือให้ เซย่าโมโหจะจัดการกับชารอน แต่ชุนห้ามไว้และถอดสร้อยรูปดาวที่ทำจากทองคำ ซึ่งเป็นของดูต่างหน้าแม่ที่สวมมาตั้งแต่เด็ก ๆ ชารอนจึงยอมให้ทั้งคู่โดยสารไป

เมื่อมาถึงกลางแม่น้ำซึ่งเป็นจุดที่ลึกที่สุดและเยือกเย็นที่สุด ชารอนใช้ไม้พายตีเซย่าที่กำลังเผลอตกลงไป เซย่าจึงถูกเหล่าคนตายที่ถูกชารอนตีตกลงน้ำดึงตัวไป เพราะชารอนอ้างว่าจ่ายค่าโดยสารคนเดียว แต่มากัน 2 คน ก็มากันได้แค่ครึ่งทาง ชุนพยายามช่วยเซย่าและสู้กับชารอน เมื่อได้เห็นแววตาของชุนแล้ว ชารอนได้เปลี่ยนใจ เพราะแววตาของชุนไม่มีแววตาของความพยาบาท เป็นแววตาที่ชารอนไม่เคยเห็นมาก่อน จึงได้ช่วยเซย่าขึ้นมาและพายเรือไปให้ถึงฝั่ง และตัดสินแพ้-ชนะกับเซย่าที่นั่น

เมื่อมาถึงฝั่ง ชารอนและเซย่าต่างดวลกันด้วยหมัดเพียงหมัดเดียว ปรากฏว่าชารอนถูกหมัดดาวตกของเซย่าจนชุดเซอร์พลีสแตกสลาย สติก็เลอะเลือนไปทันที พร้อมล้มลงไปกับเรือและลอยห่างออกไป

## เซอร์พลีส
ชารอน สวมชุดเซอร์พลีสอาเครอน ซึ่งเป็นเทพองค์หนึ่งในตำนานกรีก ที่ทำหน้าที่พายเรือข้ามฟากแม่น้ำอาเครอนให้แก่เหล่าคนตาย ซึ่งผุ้ที่จะข้ามไปได้นั้นต้องจ่ายค่าตอบแทนด้วยการให้เงินปากผีแก่อาเครอน

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวอิตาลี
คริส การ์ดเนอร์

thumb|220px|right|คริส การ์ดเนอร์
**คริสโตเฟอร์ พอล การ์ดเนอร์** เป็นมหาเศรษฐีที่สร้างฐานะขึ้นมาด้วยน้ำพักน้ำแรงของตัวเขาเอง เป็นนายทุนที่ร่ำรวย มีความสามารถในการพูดจูงใจผู้อื่นและยังใจบุญอีกด้วย เขาเกิดเมื่อวันที่ 9 กุมภาพันธ์ ค.ศ. 1954 ที่มิลวอคกี วิสคอนซิน ในช่วงทศวรรษ 1980 นั้น คริสต้องเผชิญกับช่วงที่ยากลำบากของชีวิต เขาต้องต่อสู้ดิ้นรนเนื่องจากไม่มีบ้านอยู่ทั้งๆที่มีภาระต้องเลี้ยงดูลูกชายคนเดียว คริสโตเฟอร์ จูเนียร์ อีกคน หนังสือชีวประวัติของคริสนั้นตีพิมพ์เมื่อเดือนพฤษภาคม ปี 2006 โดย Amistad และ HarperCollins

ในปี 2006 นั้น เขาเป็นซีอีโอของบริษัทนายหน้าค้าหุ้นของเขาเองคือ Gardner Rich & Co มีสำนักงานอยู่ที่ชิคาโก รัฐอิลลินอย อันเป็นที่อยู่ของเขาในคราวที่ไม่ได้พักอาศัยอยู่ที่นครนิวยอร์ก คริสบอกว่าความสำเร็จและอดทนของเขานั้นได้รับมาจากแม่ Bettye Jean Triplett, née Gardner และกำลังใจที่สำคัญที่สุดในการสู้ชีวิตของเขาคือลูกชายคริส จูเนียร์ (เกิดปี ค.ศ. 1981) และลูกชายจาซิสตา (เกิดปี ค.ศ. 1985) ของเขานั่นเอง คริสต้องเผชิญกับช่วงลำบากของชีวิต เขาสร้างตัวมาจากการเป็นนายหน้าค้าหุ้นในช่วงที่เป็นพ่อหม้ายและคนพเนจรไร้บ้าน จนได้มีการนำชีวประวัติส่วนหนึ่งของเขาไปสร้างเป็นภาพยนตร์เรื่อง The Pursuit of Happyness นำแสดงโดย วิลล์ สมิธ

## ดูเพิ่ม
* The Pursuit of Happyness

## แหล่งข้อมูลอื่น
* เว็บไซต์อย่างเป็นทางการของคริส การ์ดเนอร์

## อ้างอิง

หมวดหมู่:นักธุรกิจชาวอเมริกัน
หมวดหมู่:นักการกุศลชาวอเมริกัน
หมวดหมู่:นักลงทุนชาวอเมริกัน
ธงชาติโซมาเลีย

**ธงชาติโซมาเลีย** เป็นธงพื้นสีฟ้าอ่อน กว้าง 2 ส่วน ยาว 3 ส่วน ที่กลางธงมีรูปดาวห้าแฉกสีขาว 1 ดวง ธงนี้เริ่มใช้อย่างเป็นทางการเมื่อวันที่ 12 ตุลาคม พ.ศ. 2497 ออกแบบโดย มูฮัมมัด อาวาเล ลิบาน เพื่อใช้เคลื่อนไหวต่อความเป็นพันธมิตรของชาวโซมาลี (pan-Somali) ต่อมาหลังการรวมชาติโซมาลีจากดินแดนอิตาเลียนโซมาลีแลนด์และบริติชโซมาลีแลนด์แล้ว ธงนี้จึงกลายเป็นสัญลักษณ์ของสาธารณรัฐประชาธิปไตยโซมาเลียที่เกิดขึ้นใหม่ในปี พ.ศ. 2503

ตามคำกล่าวของลิบานซึ่งเป็นผู้ออกแบบธงนั้น ได้ระบุว่าแบบธงนี้มีจุดมุ่งหมายที่จะให้คล้ายกับธงขององค์การสหประชาชาติ ซึ่งมีส่วนช่วยให้โซมาเลียได้รับเอกราชจากอิตาลี การพื้นสีฟ้าในธงจึงถือเป็นการให้เกียรติแก่องค์การสหประชาชาติด้วยเหตุข้างต้น ส่วนดาวห้าแฉกสีขาวนั้นหมายถึงชาวโซมาลีที่อาศัยในดินแดนต่างๆ 5 แห่ง ได้แก่ บริติชโซมาลีแลนด์ (พื้นที่ประเทศโซมาเลียปัจจุบัน) อิตาเลียนโซมาลีแลนด์ (ปัจจุบันคือส่วนหนึ่งของโซมาเลีย) เฟรนซ์โซมาลีแลนด์ (ที่ตั้งของประเทศจิบูตีในปัจจุบัน) โอกาเดน (ปัจจุบันอยู่ในประเทศเอธิโอเปีย) และภาคตะวันออกเฉียงเหนือของประเทศเคนยา

## ประวัติ

### ธงก่อนอาณานิคม

ไฟล์:Muzzaffar (Mogadishu area) flag according to 1576 Portuguese map.svg|ธงของจักรวรรดิอะจูรัน (ศตวรรษที่ 13 - 17)
ไฟล์:Flag of Adal Sultanate.svg|ธงของรัฐสุลต่านอดัล (ค.ศ. 1415 - 1577)
ไฟล์:Flag of Ottoman Empire (1517-1793).png|ธงของจักรวรรดิออตโตมัน (ค.ศ. 1559 - 1793)
ไฟล์:Om 1958.gif|ธงของจักรวรรดิโอมานิ (ค.ศ. 1700 - 1856)
ไฟล์:Isaaq Flag.svg|ธงของรัฐสุลต่านอิสอัค (ค.ศ. 1700 - 1884)
ไฟล์:Flag of the Ottoman Empire (eight pointed star).svg|ธงของจักรวรรดิออตโตมัน (ค.ศ. 1793 - 1844)
ไฟล์:Ottoman flag alternative 2.svg|ธงของจักรวรรดิออตโตมัน (ค.ศ. 1844 - 1884)
ไฟล์:Flag of Muhammad Ali.svg|ธงของรัฐเคดีฟอียิปต์ (ค.ศ. 1874 - 1881)
ไฟล์:Flag of Egypt (1882-1922).svg|ธงของรัฐเคดีฟอียิปต์ (ค.ศ. 1881 - 1884)


### อิตาเลียนโซมาลีแลนด์

ไฟล์:Flag of Italy (1861-1946) crowned.svg|ธงของอิตาเลียนโซมาลีแลนด์ (ค.ศ. 1889 - 1941)
ไฟล์:Flag of the United Kingdom.svg|ธงของโซมาลีแลนด์ภายใต้การปกครองของอังกฤษ (ค.ศ. 1941 - 1950)
ไฟล์:Flag of Italy.svg|ธงอย่างเป็นทางการของดินแดนในภาวะทรัสตีโซมาเลีย (ค.ศ. 1950 - 1960)
ไฟล์:Flag of the United Nations.svg|ธงของสหประชาชาติ (ค.ศ. 1950 - 1960)
ไฟล์:Flag of Somalia.svg|ธงร่วมของดินแดนในภาวะทรัสตีโซมาเลีย (ค.ศ. 1954 - 1960)


### อังกฤษปกครองโซมาเลีย

ไฟล์:Flag of the United Kingdom.svg|ธงสหราชอาณาจักรใช้ในอังกฤษปกครองโซมาเลีย (ค.ศ. 1884 - 1903)
ไฟล์:British Raj Red Ensign.svg|ธงของบริติชราชใช้ในอังกฤษปกครองโซมาเลีย (ค.ศ. 1884 - 1898)
ไฟล์:Flag of British Somaliland (1903–1950).svg|ธงของอังกฤษปกครองโซมาเลีย (ค.ศ. 1903 - 1950)
ไฟล์:Flag of British Somaliland (1950–1952).svg|ธงของอังกฤษปกครองโซมาเลีย (ค.ศ. 1950 - 1952)
ไฟล์:Flag of British Somaliland (1952–1960).svg|ธงของอังกฤษปกครองโซมาเลีย (ค.ศ. 1952 - 1960)


## อ้างอิง

## แหล่งข้อมูลอื่น
* 

ซโมาเลีย
หมวดหมู่:สัญลักษณ์ของประเทศโซมาเลีย
ดีพ นีโอเบ

**ดีพ นีโอเบ** ตัวละครในเรื่องเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ ในภาคแซงค์ทัวรี่ นับเป็นสเป็คเตอร์ตัวแรกที่ปรากฏตัวในเรื่อง

## บทบาท
เมื่ออาริเอส มู ได้วิ่งตามเหล่าสเป็คเตอร์เข้าไปใน 12 ปราสาทแห่งแซงค์ทัวรี่ เมื่อเข้าไปสู่ปราสาทวัวทอง ก็พบร่างของทอรัส อัลเดบารัน โกลด์เซนต์ผู้รักษาปราสาทวัวทองยืนตายอยู่ มูสงสัยว่าใครเป็นคนจัดการกับเซนต์ผู้แข็งแกร่งอย่างอัลเดบารันได้ ดีฟ นีโอเบ ก็ปรากฏตัวขึ้นและบอกว่า ตนเป็นผู้จัดการกับอัลเดบารันเอง  จากนั้นนีโอเบได้ใช้ท่าไม้ตายเดียวกับที่จัดการอัลเดบารันคือ ดีพ เฟรเกรนท์ จัดการกับมู ซึ่งเป็นท่าไม้ตายที่ปล่อยกลิ่นหอม แต่เป็นกลิ่นหอมมรณะที่เมื่อได้กลิ่นแล้วประสาทจะเลอะเลือน และตายในที่สุด มูพยายามใช้แขนป้องปัดแต่ไม่สำเร็จ  จึงใช้ท่าป้องกัน คริสตัล วอลล์ ขึ้นมาเป็นครั้งแรก  เมื่อมูสลายคริสตัล วอลล์แล้ว ก็ได้วิ่งออกไปจากปราสาทวัวทอง นีโอเบจึงตะโกนถามว่า จะหนีไปไหน ยังไม่ได้ตัดสินแพ้-ชนะกัน มูตอบว่า ไม่มีประโยชน์ที่จะจัดการกับคนที่ตายไปแล้ว นีโอเบตกใจ และแล้วร่างของนีโอเบก็แหลกเหลวทันที เพราะได้ถูกท่าไม้ตาย เกรท ฮอร์น ของอัลเดบารันไปแล้วแต่ไม่รู้ตัว 

## เซอร์พลีส
นีโอเบ สวมชุดเซอร์พลีสดีพ หรือ ปีศาจแห่งห้วงลึก มีลักษณะคล้ายกับอมนุษย์ดีพวัน

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
เดทลี่ บีเทิล สแตนด์

**เดทลี่ บีเทิล สแตนด์** หรือ **สการับ สแตนด์** เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทเพียงสั้นนิดเดียว

## บทบาท
เมื่อเจมินี่ คาน่อน จัดการไลคาออน ฟลีกีอัสเรียบร้อยแล้ว ก็วิ่งไปที่นรกขุมที่ 5 นรกศิลาเพลิงทันที โดยไม่รอชิริวและเฮียวกะที่สลบอยู่  เมื่อทั้งคู่ฟื้นขึ้นและวิ่งตามไป ก็พบคาน่อนยืนอยู่หน้าสแตนด์ ซึ่งเป็นสเป็คเตอร์รูปร่างใหญ่โต ทั้งคู่ตะโกนบอกให้คาน่อนระวัง แต่คาน่อนบอกว่า ไอ้นี่เสร็จฉันไปแล้ว ว่าแล้วสแตนด์ก็ล้มลงทันที 

## เซอร์พลีส
สแตนด์ สวมเซอร์พลีสรูปเดทลี่ บีเทิล หรือ สการับ ซึ่งเป็นแมลงปีกแข็ง หรือด้วงนั่นเอง

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวออสเตรเลีย
ยาบะนีย์อัสซะฮะรา

**"ยา บะนีย์ อัส ซะฮะรา'"** (, "โอ บุตรแห่งซาฮารา") เป็นชื่อของเพลงชาติเวสเทิร์นสะฮาราอย่างเป็นทางการ เริ่มใช้เมื่อ พ.ศ. 2522

## บทร้อง

หมวดหมู่:เพลงชาติ
หมวดหมู่:เพลงภาษาอาหรับ
ศักดิ์เกษม หุตาคม

**ศักดิ์เกษม หุตาคม** (17 พฤษภาคม พ.ศ. 2461 - 21 ธันวาคม พ.ศ. 2529) นักเขียนนวนิยายรัก โศกนาฏกรรม และนักแต่งเพลงที่มีชื่อเสียง เจ้าของนามปากกา **อิงอร** ได้รับฉายาว่า นักเขียนปลายปากกาจุ่มน้ำผึ้ง 

ศักดิ์เกษม หุตาคม เกิดที่ตำบลพะวง อำเภอเมือง จังหวัดสงขลา อาศัยอยู่กับมารดาและยาย เพราะกำพร้าบิดาตั้งแต่เด็ก จบชั้นมัธยมจากโรงเรียนมหาวชิราวุธ สงขลา แล้วเข้ามาหางานทำที่กรุงเทพ พร้อมกับเรียนกฎหมายที่มหาวิทยาลัยธรรมศาสตร์ จนจบอนุปริญญาเมื่อ พ.ศ. 2480 

ช่วงเรียนอนุปริญญา ศักดิ์เกษมทำงานเป็นเสมียนที่กรมศึกษาธิการ กระทรวงธรรมการ ได้ร่วมกับเพื่อนร่วมงานที่รักการเขียน เช่น นายตำรา ณ เมืองใต้ สด กูรมะโรหิต เหม เวชกร วรรณสิทธิ์ ศิษย์เพาะช่าง ใช้เวลาว่างเขียนเรื่องสั้นรวมเล่มอ่านกันเอง ใช้ชื่อว่าชาวคณะ "ริ้วอักษร" ต่อมาได้เขียนส่งหนังสือพิมพ์ "ประชามิตร-สุภาพบุรุษ" ซึ่งศรีบูรพา เป็นบรรณาธิการ ใช้นามปากกา "อิงอร" ผลงานชิ้นแรกคือเรื่องสั้น "สิ่งที่เหลือ" ตีพิมพ์เมื่อเดือนกุมภาพันธ์ พ.ศ. 2486 และเริ่มมีชื่อเสียงจากเรื่องสั้น "นิทรา-สายัณห์" ซึ่งต่อมาถูกขยายให้ยาวขึ้น และรวมเล่มจำหน่ายในปี พ.ศ. 2488 

## ผลงาน
ผลงานของอิงอรที่มีชื่อเสียง เช่น
 
* นิทรา-สายัณห์
* ดรรชีนาง 
* ธนูทอง
* ช้องนาง
* โนรี
* บุหรงทอง
* ราชันย์ผู้พิชิต
* ริมฝั่งเนรัญชลา
* กลิ่นยี่โถแดง
* เกียรติศักดิ์ทหารเสือ
* มดแดง
* ปูจ๋า
* กบเต้น
* ไทยใหญ่ ฯลฯ
ล้วนได้รับความนิยม นำมาสร้างเป็นภาพยนตร์ ละครเวที และละครโทรทัศน์

อิงอรยังมีผลงานประพันธ์เพลงที่มีชื่อเสียง เช่น
* รักเธอเสมอ
* ความหลังฝังใจ
* ดรรชนีไฉไล
* หนาวตัก
* เดือนต่ำดาวตก
* ภูมิพลมหาราช
โดยได้รับรางวัลแผ่นเสียงทองคำพระราชทาน จากเพลง
* "รักเธอเสมอ" (ลูกกรุง) และ
* "ความหลังฝังใจ" (ลูกทุ่ง) และรางวัลสังข์เงิน จากเพลง
* "ภูมิพลมหาราช"

ศักดิ์เกษม หุตาคม ถึงแก่อนิจกรรมเมื่อวันที่ 21 ธันวาคม พ.ศ. 2529 อายุ 68 ปี ด้วยโรคหัวใจ

## อ้างอิง

หมวดหมู่:บุคคลจากอำเภอเมืองสงขลา
หมวดหมู่:นักเขียนนวนิยายชาวไทย
หมวดหมู่:นักเขียนจากจังหวัดสงขลา
หมวดหมู่:นักแต่งเพลงชาวไทย
หมวดหมู่:บุคคลจากโรงเรียนมหาวชิราวุธ จังหวัดสงขลา
สฟิงซ์ ฟาโรห์

**สฟิงซ์ ฟาโรห์** ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ 

## บทบาท
สฟิงซ์ ฟาโรห์ ปรากฏตัวครั้งแรกด้วยการเป็นสเป็คเตอร์เฝ้านรกขุมที่ 2 ที่มีเซอร์เบอรัส สุนัข 3 หัวทำหน้าที่กัดกินเหล่าคนตายอยู่  เมื่อเซย่ากับชุนมาถึง ทั้งคู่พยายามเลี่ยงไม่ให้เซอร์เบอรัสเห็นแต่ก็ไม่พ้น เซย่าถูกเซอร์เบอรัสคาบไปกิน แต่กินไม่ลง เพราะเซย่ายังไม่ตาย ชุนจึงจัดการเซอร์เบอรัสด้วยโซ่  ฟาโรห์จัดการทั้งคู่ด้วยท่าไม้ตาย บาลานซ์ ออฟ เคิร์ส ทำให้เซย่าเห็นภาพลวงตาว่าหัวใจตัวเองถูกล้วงออกมา  แต่แล้วไลร่า ออร์เฟ่ ก็ปรากฏตัวขึ้น โดยบอกว่า ทั้ง 2 เป็นคนของตน ตนจะจัดการเอง ออร์เฟ่จึงทำให้ทั้งคู่สลบและพาไปยังทุ่งดอกไม้ที่ตนเองและยูริทิส หญิงคนรักที่ถูกสาบให้เป็นหินครึ่งตัวอยู่

เมื่อทั้งเซย่าและชุนฟื้นขึ้น เห็นสภาพของยูริทีสก็ตกตะลึง ออร์เฟ่กลับมา เมื่อทั้งคู่ทราบแล้วว่าออร์เฟ่เป็นใคร จึงพยายามได้บอกให้ออร์เฟ่ ร่วมมือต่อสู้เพื่อช่วยอาเทน่าด้วย แต่ออร์เฟ่ปฏิเสธ แต่เมื่อเซย่าบอกว่า ขณะนี้อาเทน่าได้บุกเข้ามาในยมโลกเพื่อจัดการฮาเดสด้วยตัวเองแล้ว ออร์เฟ่จึงเปลี่ยนใจ ขณะนั้นฟาโรห์ก็ปรากฏตัวขึ้น  และบอกความจริงว่า แท้จริงแล้วที่ยูริทิสถูกสาบให้เป็นหิน ก็เพราะฝีมือของตนเองที่ใช้กระจกหลอกออร์เฟ่ให้เข้าใจว่าเป็นแสงอาทิตย์  ออร์เฟ่จึงประกาศว่าจะจัดการฟาโรห์ให้ได้

ทั้งคู่ซึ่งมีพิณเป็นอาวุธ จึงได้ดวลกัน ฟาโรห์สามารถทำให้พิณสาย G ของออร์เฟ่ขาดได้  แต่ออร์เฟ่ใช้ฟันกัดแล้วขึงสาย G ขึ้นมาใหม่ ในที่สุดก็สามารถจัดการกับฟาโรห์ได้ด้วยท่าไม้ตาย สตริงเกอร์ น็อคเทิร์น

## เซอร์พลีส
ฟาโรห์สวมชุดเซอร์พลีสสฟิงซ์ ซึ่งเป็นสัตว์ประหลาดในทะเลทราย ที่มีหัวเป็นมนุษย์แต่ร่างกายเป็นสิงโต ที่คอยตั้งคำถามแก่ผู้ที่เดินทางผ่านไปมา

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวอียิปต์
บัลร็อค รูเน่

**บัลร็อค รูเน่** หรือ **บัลรอน รูเน่** เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทในภาคอินเฟอร์โน่

## บทบาท
บัลร็อค รูเน่ ปรากฏตัวครั้งแรกในวิหารตัดสินโทษหลังจากที่เซย่าและชุนข้ามแม่น้ำสติกมาแล้ว  ด้วยการทำหน้าที่เป็นผู้พิพากษาแทนกริฟฟอน มีนอส โดยมีสเคเลตัน มาคิโน่ พลทหารสเป็คเตอร์เป็นผู้ช่วย รูเน่เป็นผู้ที่ชอบความเงียบ แต่มารูคิโน่ทำเสียงดังหลายครั้ง จึงถูกแส้ของรูเน่รัดตัวและฉีกออกเป็นชิ้น ๆ  จากนั้นรูเน่จึงใช้พลัง รีคาเนชั่น ย้อนความทรงจำของเซย่าเพื่อให้สารภาพความผิดบาปออกมา  แต่ขณะเดียวกันถูกหมัดมายาจอมมารของเจมินี่ คาน่อนโจมตีใส่โดยไม่รู้ตัว จึงเห็นภาพหลอนของชุน ที่ถูกตัดหัวออกแต่รูเน่เข้าใจว่าเป็นหัวของฮาเดส และร่างของฮาเดสก็ได้กระจัดกระจายหายไปหมดแล้ว 

รูเน่ ลนลานออกจากวิหารไปยังหุบเขาลมดำทางไปสู่นรกขุมที่ 2 พร้อมโหวกเหวกให้ช่วยตามหาร่างของฮาเดส โดยถือศีรษะของชุนไป แต่ไวเวิร์น ราดาแมนทีส ได้มาจับบ่าเตือนสติไว้ เมื่อมองดูแล้วจึงรู้ว่าศีรษะของชุนที่รูเน่เข้าใจนั้น เป็นเพียงหน้ากากของตนเท่านั้น รูเน่คิดว่าเป็นฝีมือของไลบร้า โดโก แต่ราดาแมนทีสบอกว่า ไม่ใช่ คอสโม่ที่รู้สึกได้นี้หนุ่มกว่าโดโกมากนักและเปล่งออกมาราวกับไม่เกรงกลัวเทพเจ้า  เจมินี่ คาน่อน จึงได้ปรากฏตัวออกมา รูเน่ได้ปล่อยแส้มัดมือคาน่อนไว้ คาน่อนจึงจัดการรูเน่ไปตั้งแต่แส้จนไปถึงตัว

## เซอร์พลีส
รูเน่ สวมชุดเซอร์พลีสบัลร็อค หรือ บัลรอน ซึ่งเป็นปีศาจไฟในตำนานสแกนดิเนเวีย

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวนอร์เวย์
เปลื้อง ณ นคร

**เปลื้อง ณ นคร** (4 กันยายน พ.ศ. 2452 - 25 ตุลาคม พ.ศ. 2541) นักวิชาการด้านภาษาไทย เป็นผู้แต่งปทานุกรมนักเรียน และพจนานุกรม อดีตประธานกรรมาธิการการวัฒนธรรมและสังคม ในสภาผู้แทนราษฎรไทย ชุดที่ 11

## ประวัติ
เปลื้อง ณ นคร เกิดเมื่อวันที่ 4 กันยายน พ.ศ. 2452 ที่อำเภอพนางตุง(ปัจจุบันคือ อำเภอควนขนุน) จังหวัดพัทลุง เป็นบุตรชายคนโตของขุนเทพภักดี (เล็ก ณ นคร) กับนางเทพ  ภักดี(ยกฮิ่น ขุนทะโร) มีน้องร่วมบิดามารดา 5 คน ได้แก่
* นายประยูร ณ นคร
* นายสมนึก ณ นคร
* นางประดับ สุภาไชยกิจ
* นางสาวประจวบ ณ นคร
* นางประนอม วิเศษกุล
เริ่มเรียนหนังสือที่วัดล่าง พอขึ้นชั้นประถมปีที่ 3 บิดาส่งให้ไปอยู่กับป้าที่จังหวัดนครศรีธรรมราช เข้าเรียนต่อที่วัดท่ามอญ จนจบประโยคประถมปีที่ 3 แล้วไปเรียนต่อที่โรงเรียนประจําจังหวัดนครศรีธรรมราช “เบญจมราชูทิศ” จนถึงชั้นมัธยมปีที่ 2 จึงได้มาเรียนต่อที่โรงเรียนมัธยมวัดเทพศิรินทร์(ปัจจุบันคือโรงเรียนเทพศิรินทร์) โดยอาศัยอยู่กับพลเอกเจ้าพระยาบดินทรเดชานุชิต (แย้ม ณ นคร) ผู้มีศักดิ์เป็นลุง จนจบชั้นมัธยมปีที่ 8 เมื่อ พ.ศ. 2469 จึงเข้าศึกษาต่อใน คณะอักษรศาสตร์ จุฬาลงกรณ์มหาวิทยาลัย ได้ประกาศนียบัตรประโยคครูมัธยม (ป.ม.) เป็นรุ่นแรก เมื่อ พ.ศ. 2473

เปลื้อง ณ นคร ถึงแก่กรรมเมื่อวันที่ 25 ตุลาคม พ.ศ. 2541 สิริอายุ 89 ปี

## การทำงาน
เปลื้อง ณ นคร รับราชการกระทรวงธรรมการรุ่นเดียวกับ สด กูรมะโรหิต และศักดิ์เกษม หุตาคม มีผลงานเขียนเรื่องอ่านเล่น สารคดี เรียงความ รวมถึงงานแปลเป็นจำนวนมาก โดยใช้นามปากกา "นายตำรา ณ เมืองใต้" ส่วนงานเขียนด้านวิชาการ จะใช้ชื่อจริง หรือนามปากกา "ป. ณ นคร"

ผลงานที่มีชื่อเสียงที่สุดของ เปลื้อง ณ นคร คือ ปทานุกรมนักเรียน และพจนานุกรมฉบับ เปลื้อง ณ นคร (ตีพิมพ์โดยสำนักพิมพ์ไทยวัฒนาพานิช) หนังสือชุด "เล่าเรื่อง" (เล่าเรื่องขุนช้างขุนแผน เล่าเรื่องพระอภัยมณี ฯลฯ) (เป็นผลงานเขียนร่วมกับสง่า กาญจนาคพันธุ์)  นวนิยายแปล เช่นเรื่อง เดอะก็อดฟาเธอร์, โลลิตา, ราชาปารีส, หญิงกรุงโรม, ราชบังลังก์รุสเซีย (แปลจาก Nicholas and Alexandra ของ Robert K. Massie) 

## เครื่องราชอิสริยาภรณ์

## อ้างอิง

## แหล่งข้อมูลอื่น
* ประวัติ นายตำรา ณ เมืองใต้
* 100 ปีชาตกาล นายตำรา ณ เมืองใต้ เว็บไซต์ข่าวสด

หมวดหมู่:บุคคลจากอำเภอสทิงพระ
หมวดหมู่:นักเขียนจากจังหวัดสงขลา
หมวดหมู่:นักเขียนสารคดีชาวไทย
หมวดหมู่:นักแปลชาวไทย
หมวดหมู่:นักการเมืองจากจังหวัดสงขลา
หมวดหมู่:สกุล ณ นคร
หมวดหมู่:บุคคลจากโรงเรียนเทพศิรินทร์
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
มิโนทอรัส กอร์ดอน

**มิโนทอรัส กอร์ดอน** ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์

## บทบาท
มิโนทอรัส กอร์ดอน เป็นสเป็คเตอร์รูปร่างสูงใหญ่ ปรากฏตัวครั้งแรกพร้อม ฮาร์ปี้ วาเลนไทน์, บาซิลิสค์ ซิลฟิด และอราวเน่ ควีน ที่ปราสาทฮาเดสของโลกมนุษย์ เพื่อจัดการพวกเซย่าแทนไวเวิร์น ราดาแมนทีส ก่อนจะบอกว่า ถ้าแน่จริงให้ตามไปลงตัดสินแพ้-ชนะกันในยมโลก

กอร์ดอน ปรากฏตัวอีกครั้งพร้อมกับบาซิลิสค์ ซิลฟิดและอราวเน่ ควีน หลังจากที่เหล่าโกลด์เซนต์ได้รวมพลังกันทำลายกำแพงอาดูรเปิดทางไปสู่จักราลที่ผันแปรได้แล้ว ดราก้อน ชิริวขออาสาที่อยู่เพื่อกำจัดทั้ง 3 สเป็คเตอร์นี้เอง กอร์ดอนใช้ได้ท่าไม้ตาย แกรนด์ เอ็ก ครัชเชอร์ จัดการกับ เอ็กคาริเบอร์ ของชิริวจนข้อมือของชิริวหัก แต่ก็ถูกชิริวโต้กลับทันทีด้วยท่ามังกรถล่มโรซัน

เมื่อทั้ง 3 รวมพลังกันกำจัดชิริวด้วยการรุม กลับถูกชิริวที่รวบรวมพลังครั้งสุดท้ายใช้ท่า 100 ราชันย์มังกรโรซัน ของไลบร้า โดโก จนล้มทั้ง 3 ลงได้

## เซอร์พลิส
กอร์ดอน สวมชุดเซอร์พลิสรูปมิโนทอรัส หรือ มิโนทอร์ ซึ่งเป็นอสูรกายที่มีร่างกายเป็นมนุษย์แต่มีศีรษะเป็นวัว รูปร่างกำยำแข็งแรง ถูกจองจำในเขาวงกตบนเกาะครีตและถูกปราบได้ด้วยวีรบุรุษเธเซอุส ตามตำนานกรีก

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวโปแลนด์
บาซิลิสค์ ซิลฟิด

**บาซิลิสค์ ซิลฟิด** ตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์

## บทบาท
บาซิลิสค์ ซิลฟิด ปรากฏตัวครั้งแรกพร้อม ฮาร์ปี้ วาเลนไทน์, อราวเน่ ควีน และมิโนทอรัส กอร์ดอน ที่ปราสาทฮาเดสของโลกมนุษย์ เพื่อจัดการพวกเซย่าแทนไวเวิร์น ราดาแมนทีส ก่อนจะบอกว่า ถ้าแน่จริงให้ตามไปลงตัดสินแพ้-ชนะกันในยมโลก

ซิลฟิด ปรากฏตัวอีกครั้งพร้อมกับอราวเน่ ควีนและมิโนทอรัส กอร์ดอน หลังจากที่เหล่าโกลด์เซนต์ได้รวมพลังกันทำลายกำแพงอาดูรเปิดทางไปสู่จักราลที่ผันแปรได้แล้ว ดราก้อน ชิริวขออาสาที่อยู่เพื่อกำจัดทั้ง 3 สเป็คเตอร์นี้เอง ซิลฟิดเป็นคนสุดท้ายที่จู่โจมใส่ชิริว ด้วยท่าไม้ตาย อนาเรชั่น แฟล็ป แต่ชิริวสวนกลับไปด้วยท่า มังกรถล่มโรซัน ทำให้ซิลฟิดกระเด็นไปและโกรธชิริว จนทั้ง 3 ต้องรวมพลังกันรุม

เมื่อทั้ง 3 รวมพลังกันกำจัดชิริวด้วยการรุม กลับถูกชิริวที่รวบรวมพลังครั้งสุดท้ายใช้ท่า 100 ราชันย์มังกรโรซัน ของไลบร้า โดโก จนล้มทั้ง 3 ลงได้ แต่เมื่อชิริวกระโดดออกไปยังห้วงจักรวาลแล้ว ซิลฟิดยังไม่ตายแม้จะบาดเจ็บสาหัส และกระโดดออกไปและถูกแรงกดดันย่อยสลายไปทันที เพราะไม่มีเลือดของเทพเจ้าคุ้มครองเหมือนกับมีนอส

## เซอร์พลิส
ซิลฟิดสวมชุดเซอร์พลีสบาซิลิสค์ ซึ่งเป็นสัตว์ประหลาดในเทพนิยายกรีก ที่มีรูปร่างเป็นมังกรแต่มีหัว ปีก และขาเป็นไก่

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
หมวดหมู่:ตัวละครชาวเบลเยียม
ฮาร์ปี้ วาเลนไทน์

**ฮาร์ปี้ วาเลนไทน์** เป็นตัวละครในเรื่องเซนต์เซย่าภาคเจ้านรกฮาเดส เป็น 1 ใน 108 สเป็คเตอร์

## บทบาท
ฮาร์ปี้ วาเลนไทน์ ปรากฏตัวครั้งแรกพร้อม อราวเน่ ควีน, มิโนทอรัส กอร์ดอนและบาซิลิสค์ ซิลฟิด ที่ปราสาทฮาเดสของโลกมนุษย์ เพื่อจัดการพวกเซย่าแทนไวเวิร์น ราดาแมนทีส ก่อนจะบอกว่า ถ้าแน่จริงให้ตามไปลงตัดสินแพ้-ชนะกันในยมโลก ขณะที่เหล่าสเป็คเตอร์กำลังกระโดดลงไปในบ่อที่เชื่อมต่อกับยมโลก เซย่าได้กระโดดกอดวาเลนไทน์ลงไปในยมโลกด้วย 

แต่เมื่อเซย่าถึงพื้นยมโลกแล้ว กลับไม่เห็นวาเลนไทน์  วาเลนไทน์ปรากฏตัวอีกครั้งที่ปราสาทชูดิกเกอร์ หลังจากที่แพนโดร่าและฮาเดสที่เข้าชิงร่างชุนจัดการอิคคิเรียบร้อยแล้ว แพนโดร่าใช้ให้วาเลนไทน์นำร่างของอิคคิไปฝังที่นรกขุมน้ำแข็งโคคิวโทส ณ ที่นั่น เซย่าซึ่งถูกฝังอยู่ก่อนแล้วได้สติฟื้นคืนมา เมื่อเห็นวาเลนไทน์อุ้มอิคคิมา จึงร้องท้าทายวาเลนไทน์ให้ดึงร่างของตนขึ้นมา เพราะตนมีคล็อธแห่งอาเทน่าอยู่  วาเลนไทน์เมื่อดึงเซย่าขึ้นมา ทั้งคู่ได้สู้กัน แม้เซย่าจะได้รับบาดเจ็บที่ขาเพราะถูกน้ำแข็งกัด แต่ก็รวบรวมพลังคอสโม่เตะวาเลนไทน์สวนไปจนเซอร์พลิสแตกสลาย และจบชีวิตลงในที่สุด

## เซอร์พลิส
วาเลนไทน์ สวมชุดเซอร์พลิสฮาร์ปี้ ซึ่งเป็นอสูรกายในเทพนิยายกรีก ที่มีรูปร่างเป็นนกแต่มีใบหน้าเป็นผู้หญิง

## อ้างอิง
* ไทยเซนต์เซย่าดอตคอม

หมวดหมู่:สเป็คเตอร์แห่งฮาเดส
บันได (บริษัทญี่ปุ่น)

**บริษัท บันได จำกัด** () เป็นบริษัทผลิตของเล่นกับชุดโมเดลพลาสติก และอดีตบริษัทวิดีโอเกมสัญชาติญี่ปุ่น สำนักงานใหญ่ตั้งอยู่ที่เขตไทโต โตเกียว บริษัทบันไดเคยผลิตเครื่องเล่นวิดีโอเกมในปี พ.ศ. 2524 ถึงปี พ.ศ. 2544

ผลิตภัณฑ์บางส่วนในปัจจุบันยังคงมีขายในตลาด เช่น ของเล่น, Gunpla Action Figure และ Digital Pet (เพราะได้มีการสร้างทามาก็อตจิ และดิจิตอลมอนสเตอร์) ลิขสิทธิ์ของบันไดยังรวมไปถึงแฟรนไชส์ญี่ปุ่นอยู่ร่วมหลายรายการ เช่น *[[นินจาคาถาโอ้โฮเฮะ|นารูโตะ]]*, *[[ดราก้อนบอล]]*, *[[แพ็ก-แมน]]* และซีรีส์รายการโทรทัศน์ (*[[สเตรนเจอร์ ธิงส์]]*)Brands on company website (1 Jan 2022) 

## อ้างอิง

## แหล่งข้อมูลอื่น

* 

หมวดหมู่:บันได (บริษัทญี่ปุ่น)
หมวดหมู่:บริษัทญี่ปุ่นที่ก่อตั้งในปี พ.ศ. 2493
หมวดหมู่:ของเล่น
หมวดหมู่:บริษัทด้านสื่อของประเทศญี่ปุ่น
หมวดหมู่:บริษัทของญี่ปุ่น
หมวดหมู่:การควบรวมและเข้าซื้อกิจการในปี พ.ศ. 2548
หมวดหมู่:บริษัทผู้ผลิตที่ตั้งอยู่ในโตเกียว